《陇外寄答李道甫二首 其一》
明代·魏允中

汝已投沙去，余兼出塞行。升沈非所意，聚散不无惊。

别路交商气，离歌断羽声。客愁正无赖，陇月向人明。

作者简介：（1544—1585）大名府南乐人，字懋权。魏允贞弟。与无锡顾宪成、漳浦刘廷兰均乡试第一，又同举万历八年进士，时称“庚辰三解元”。授太常博士，擢吏部稽勋主事，调考功。在官砥砺名节，对执政多所纠弹。未几卒。有《魏仲子集》。